text: [{"text_idx": "#000002", "text": "Qo ni mai oti na i matai ni raoni ni sotasota ni Super Rugby Pacific, ka rawata kina na timi ni Fijian Drua e 4 na poidi ena nodratou mai qaqa vei Moana Pasifika ena qito e nanoa."}, {"text_idx": "#000003", "text": "E ratou dabe tiko ena 5 na poidi na timi ni Blues, Hurricanes kei Chiefs, ia ena vuku ni duidui ena poidi, liu tiko na timi ni Blues, tarava o Hurricanes katolu enai tutu o Chiefs."}, {"text_idx": "#000004", "text": "Na timi ni Crusaders e toka enai ka 10 ni tutu ni oti na nodratou mai druka vei Chiefs ena kai 31 kei 10."}, {"text_idx": "#000005", "text": "Ena sotasota ni macawa oqo, Crusaders rau na sota kei Highlanders ena 7 na kaloko ena yakavi Vakaraubuka, Rebels ena calidi kei Hurrianes ni oti na 9 ena 10 na miniti ena bogi talega ni vakaraubuka, Moana Pasifika ena qito kei Chiefs ni oti na 6 ena 5 na miniti ena yakavi ni Vakarauwai, Fijian Drua rau na sota kei Waratahs ni vo e 25 na miniti me 9 ena bogi ni talega ni Vakarauwai, ka rau na sota na timi ni Blues kei Brumbies ena 3 na kaloko ena yakavi ni sigaTabu otioti ni qito rau na calidi kina na timi ni Western Force kei Reds ni veimama na 5 ena yakavi talega ni Sigatabu."}]